A do të kërkojnë edhe vende të tjera të largohen nga BE-ja?
Brukseli frikësohet se referendumi britanik mund të nxisë edhe vende të tjera të bëjnë të njëjtën gjë
Mbështetja për Bashkimin Evropian ka rënë ndjeshëm në mbarë Evropën, duke shtuar kështu frikën e një përhapjeje të fenomenit të largimit të Britanisë. Efektet e të ashtuquajturit mund të shtrihen përtej kufijve të Britanisë. Qendra Kërkimore Pew në Uashington, intervistoi 10 mijë njerëz në mbarë Evropën. Përgjigjet e tyre tregojnë se skepticizmi për BE-në nuk ekziston vetëm në Britani. Franca është madje më pak pozitive ndaj Bashkimit Evropian, me vetëm 38% të njerëzve që e mbështesin BE-në, krahasuar me 69% në vitin 2004. Në Spanjë, mbështetja për BE-në ka rënë nga 80% në 47%. Një votim britanik për t’u larguar nga BE-ja mund të çojë në referendume të tjera të ngjashme në kontinentin evropian. Një divorc i Britanisë nga BE-ja do të jetë një proçes i gjatë dhe i hidhur. Sipas Qendrës Pew, pjesa më e madhe e pakënaqësisë ndaj BE-së, lidhet me menaxhimin prej saj të krizës së refugjatëve. Mbi një milionë refugjatë mbërritën në Greqi gjatë vitit 2015. Atje, pakënaqësia me politikat e Brukselit për emigracionin është në nivelin 94%. E kombinuar me krizën , kjo do ta rrezikonte Evropën. Ish-Sekretari i Jashtëm britanik, William Hague, paralajmëroi se një dalje e Britanisë do të mbillte më shumë përçarje. Me rritjen e pakënaqësisë ndaj BE-së në mbarë kontinentin, analistët thonë se një largim i Britanisë do të kishte pasoja shumë më të mëdha për Evropën dhe më gjerë.